open-index/open-wikipedia-markdown huggingface dataset:
Զոհրապի խաչքար (Կարմիր գյուղ, Գեղարքունիք)

**Զոհրապի խաչքար**, միջնադարյան խաչքար և պատմամշակութային հուշարձան Հայաստանի Գեղարքունիքի մարզի Կարմիրգյուղ գյուղում գտնվող Սուրբ Գրիգոր եկեղեցու հարակից «Խաչեր» գերեզմանոցում։ Հեղինակն է՝ խաչքարագործ Գրիգորես եպիսկոպոսը, պատվիրատուն՝ մելիք Փիրհամզան։ 
Հուշարձանը ներառված է Կարմիրգյուղի պատմության և մշակույթի անշարժ հուշարձանների ցանկում։

## Տեղադրություն
Մեծ և գեղաքանդակ խաչքարը կանգնած է Սուրբ Գրիգոր եկեղեցու արևմուտքում։

## Պատկերաքանդակ
մինի|ձախից|Խաչքարի վերնամասում գտնվող «ճանկող արծիվը:
Խաչքանդակի վերնամասում անսովոր ձևով պատկերված է մի խոշոր «ճանկող արծիվ»՝ ճանկերում գառ։ Արծվի երկու կողմերում գտնվում են սրբապատկերներ, որոնցից մեկի գլխի շուրջը գրված է՝ *ԼՈՒՍԱՒՈՐ[ԻՉ]*։

Խաչքարի հորինվածքում օգտագործվել են լայն շրջանակներ, որոնցում կան ութանկյունանի աստղեր, որոշների ներսում՝ կենդանու քանդակներ։ Կենտրոնում գտնվում է խորան՝ շրջապատված ներս նայող շրջանակներով, որոնց վրա մեկ տող ուռուցիկ և մանր արձանագրություն կա․

# ԵՍ Մ[ԵԼԻ]Ք ՀԱՄԶԷՍ ՈՐԴԻ ՄԱՆՍԱՀ․․․ [ԵՏՈՒ ԿԱԶՄԵԼ Տ]
# ԱՊԱՆՍ ԵՒ ՆԿԱՐԵԼ ԶԽԱՉՍ․ ՈՐՔ ԿԱՐԴԱՅՔ ՅԻՇԵՑԷՔ [ԹՎ․։ Ջ]ԾԴ։ (1505)

Թվականի մեջ նշված են միայն միավորը և սատնավորը, որոնցից առաջ բաց տարածություն կա։ Հայտնի պատմաբան, վիմագրագետ Սեդրակ Բարխուդարյանը, ելնելով, այլ արձանագրություններից և Փիրհամզայի գործունեության ժամանակաշրջանից, խաչքարի թվագրությունը վերականգնել է՝ ԹՎ․ Ջ․:

## Վիմական արձանագրություն
9 տողանոց վիմական արձանագրությունը փորագրված է խաչքարի հարավային կողմում։

# ԵՍ ԳՐԻԳ[Ո]Ր
# ԷՍ ԵՊԻՍԿՈՊՈՍ ՆԿ
# ԱՐԵՑԻ ԶԽԱ
# ՉՍ Ի ԽՆԴՐՈ
# ՓԻՐՀԱՄԶԻՆ,
# Ի ՓՐԿՈՒԹԻ․
# ՀՈԳՈ ՈՐԴ
# ՈՅ ԻՒՐՈՅ ԶԱՒ
# ՀՐԱՊԻՆ։

Համաձայն արձանագրության՝ խաչքարը 1505 թվականինկանգնեցրել է մելիք Փիրհամզան՝ իր որդի Զոհրապի հոգու փրկության համար՝ նրա տապանաքարին կից (ԵՏՈՒ ԿԱԶՄԵԼ ՏԱՊԱՆՍ ԵՒ ՆԿԱՐԵԼ ԶԽԱՉՍ․․․»)։ Խաչքարագործը կամ պատկերը գծագրողը՝ Գրիգորես եպիսկոպոսը, բարձրաստիճան հոգևորական է եղել։ Ըստ հայագետ Կարեն Մաթևոսյանի՝ «տեսարանը հիշեցնում է Նորավանքի եկեղեցու արևելյան ճակատի հորինվածքը․ ներքևում՝ խաչ, ավելի վեր՝ որսը ճանկած արծիվ, որի պատկերման նպատակը տվյալ հանգուցյալի հոգու փրկությունն է»։

## Ծանոթագրություններ

Կատեգորիա:Գեղարքունիքի մարզի խաչքարեր
Կատեգորիա:Խաչքարերի վիմական արձանագրություններ
Կատեգորիա:Պատկերաքանդակ խաչքարեր
Արտոյի երկիրը

**Արտոյի երկիրը** (), ռեժիսոր Թամարա Ստեփանյանի 2025 թվականին նկարահանած հայ-ֆրանսիական լիամետրաժ ֆիլմ, որի պրեմիերան կայացել է 2025 թվականի օգոստոսի 6-ին՝ Լոկառնոյի 78-րդ կինոփառատոնի բացմանը՝ «Գրանդե» հրապարակում: Ֆրնասիական կինոթատրոններում ֆիլմը կցուցադրի *Pan Distribution*-ը՝ 2026 թվականի հունվարի 7-ին։

Ֆիլմը ստեղծվել է ՀՀ կրթության, գիտության, մշակույթի և սպորտի նախարարության և Հայաստանի կինոյի հիմնադրամի պետական ֆինանսական աջակցությամբ:

## Սյուժե
Ամուսնու՝ Արտոյի մահը գրանցելու նպատակով Հայաստան ժամանած Սելինը բացահայտում է, որ ամուսինը ստել է իրեն, մասնակցել է պատերազմին, յուրացրել ուրիշի ինքնությունը, և նրա նախկին ընկերները նրան դավաճան են համարում։ Սելինի համար սկսվում է անսպասելի ճամփորդություն դեպի ամուսնու անցյալը՝ սկսած 2020 թվականի պատերազմի վիրավորներից մինչև 90-ականների հաղթական պատերազմի վետերաններ, ու շարունակվող պատերազմի ուրվականներ:

## Դերերում
* Սելինի դերում՝ Կամիլ Կոտան
* Զար Ամիր Էբրահիմի
* Շանթ Հովհաննիսյան
* Հովնաթան Ավետիքյան
* Ալեքսանդր Խաչատրյան
* Բաբկեն Չոբանյան

## Արտադրություն
Ֆիլմի ստեղծման աշխատանքները սկսվել են 2024 թվականի հունիսի 8-ին՝ յոթ շաբաթ տևողությամբ նկարահանումներով Հայաստանում և մեկ օր՝ Փարիզում։

## Ծանոթագրություններ

Կատեգորիա:2020-ականների ֆրանսերեն ֆիլմեր
Կատեգորիա:2020-ականների ֆրանսիական ֆիլմեր
Կատեգորիա:2025 դրամա ֆիլմեր
Կատեգորիա:2025 ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Հայերեն ֆիլմեր
Մերգելյանի զբոսայգի

**Մերգելյանի անվան զբոսայգի**՝  Երևանի Արաբկիր վարչական շրջանում Մերգելյանի անվան ինստիտուտի դիմաց տեղակայված զբոսայգի (չնայած չափսերով պուրակ է):

## Պատմություն
Զբոսայգին հիմնվել է 1068 թ՝ Երևանի 2750-ամյակի կապակցությամբ տոնակատարությունների շարքի շրջանակներում, որի մասին վկայում է մինչ այժմ գործող պուլպուլակը (տե՛ս պատկերասրահ)։  Խորհրդային տարիներին Մերգելյանի զբոսայգում տեղակայված էին սրճարաններ, կարուսելներ, մսի պասաժներ և դեղատուն։ 

Զբոսայգու վերանորոգման նախագիծը տևական ժամանակ քննարկվել է։ 2023 թ հունիսին Երևանի քաղաքապետարանի որոշմամբ «Ակտիվ քաղաքացի» հարթակում տեղադրվեցին այգու վերակառուցման երկու տարբերակ և քաղաքացիների համար քվեարկման առցանց հարթակ, որը բաց էր հունիսի 26 - հուլիսի 9:
2024 թ օգոստոսի 26-ին  քաղաքապետարանի գործակարգավարական խորհրդակցության նիստի ընթացքում հաղորդվեց, որ «Լեռնեցիների պար» արձանախումբի «Դվին» հյուրանոցից տեղափոխելու «Մերգելյանի» պուրակ նախագիծն ուղարկվել է Տարածքային կառավարման և ենթակառուցվածքների նախարարություն:

25 հոկտեմբերի 2024 թ տեղի ունեցավ հիմնանորոգված Մերգելյանի զբոսայգու պաշտոնական բացումը։ Քաղաքապետ Տիգրան Ավինյանն անցկացրեց բացման արարողությունը և այգում իրականացվեց ծառատունկ։
«Հենց այսօր տնկվել են մոտ 70 գեղազարդ նոր ծառեր, որոնք իրապես գեղեցկացնելու են այգին և, կարծում եմ,  որ սա լավագույն օրինակներից մեկն է Երևանի քաղաքապետարանի որդեգրած այն քաղաքականության, որ քաղաքն իր կանաչ տեսքը պետք է ունենա, որոշ դեպքերում՝ վերականգնի։ Որակապես նոր ծառեր ենք տնկել, որոնք  ընդամենը մի քանի տարվա ընթացքում այգին կրկնապատիկ-եռապատիկ ավելի գեղեցիկ են դարձնելու», -
հայտնեց Ավինյանը:

## Տարածք
Զբոսայգու տարածքում այժմ գտնվում են՝
* «Լեռնեցիների պար» արձանախումբը
* երեխաների խաղահրապարակ
* ամֆիթատրոն
* շատրվաններ
* շախմատի և նարդու պավիլիոն
* զուգարան (նաև հաշմանդամություն ունեցողների համար)

## Պատկերասրահ

Amphitheatre in Mergelyan Park, Yerevan.jpg|Ամֆիթատրոն Մերգելյանի զբոսայգում
Chess Pavillion in Mergelyan Park, Yerevan.jpg|Շախմատի պավիլիոն
Children's Playground in Mergelyan Park, Yerevan.jpg|Խաղահրապարակ
Mountaineers' Dance, mergelyan Park, Yerevan.jpg|«Լեռնեցիների պար» խմբաքանդակի ետևի մաս
Unfinished Part of Mergelyan Park, Yerevan.jpg|Աերգելյանի զբոսայգու անավարտ մաս


## Ծանոթագրություններ

## Արտաքին հղումներ
•	https://www.facebook.com/watch/?v=618428757862854 – 2024 թ վերանորոգված այգի

•	https://activecitizen.yerevan.am/suggestion-details/1/ - «Մերգելյանի» պուրակի վերակառուցման ծրագիր, Քվեարկման հարթակ, 26.06.2023-09.07.2023

Կատեգորիա:Երևանի զբոսայգիներ
Lovers in Japan

**«Lovers in Japan»**, բրիտանական Coldplay ռոք խմբի երգը: Այն գրվել է խմբի բոլոր անդամների կողմից «Viva la Vida or Death and All His Friends» չորրորդ ստուդիական ալբոմի համար։ Սինգլը թողարկվել է որպես գովազդային ռադիոսինգլ 2008 թվականի նոյեմբերի 3-ին և հասել Է Billboard Bubbling Under Hot 100 Singles հիթ-շքերթի 10-րդ հորիզոնականին։  Երգը նաև զբաղեցրել է 19-րդ հորիզոնականը Billboard Adult Top 40 հիթ-շքերթում։  Երգը դրական է ընդունվել երաժշտական քննադատների կողմից, որոնք բարձր են գնահատել թրեքի ընդհանուր հնչողությունը։

## Տեսահոլովակ
Սինգլի երաժշտական տեսահոլովակը, որը նկարահանվել է ռեժիսոր Մեթ Ուայթկրոսի կողմից Լոնդոնում, թողարկվել է 2008 թվականի հոկտեմբերի 31-ին iTunes Store-ում։  Այն մեկ շաբաթ անվճար հասանելի է եղել  ամերիկյան և կանադական iTunes խանութներում։  Տեսահոլովակում օգտագործվում է «Osaka Sun Mix» երգի տարբերակը։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Թողարկման պատմություն

## Ծանոթագրություններ

Կատեգորիա:Քոլդփլեյի երգեր
Թեոդոր Դոյբլեր

**Թեոդոր Դոյբլեր** (. ), ավստրիացի բանաստեղծ, արձակագիր, արվեստի տեսաբան: Համարվում է  գերմանական էքսպրեսիոնիզմի նախակարապետը, տրիեստցի ամենանշանավոր գերմանալեզու գրողը:

## Կենսագրություն
Դոյբլերն առևտրականի զավակ էր: Ծառայել է ավստրո-հունգարական բանակում: Ապրել ու սովորել է Իտալիայում: Ճամփորդել է եվրոպական մի ամբողջ շարք երկրներում, Մերձավոր Արևելքում, Եգիպտոսում: Փարիզում սերտ հարաբերություններ է հաստատել սիմվոլիստ բանաստեղծների հետ: 1914‒1918 թվականներին հակվել է էքսպրեսիոնիզմին: Մտերիմ էր բեռլինյան դադաիզմի մի քանի ներկայացուցիչների, մասնավորապես՝ Գեորգ Գրոսի և Հանս Ռիխտերի հետ, որոնց մասին էլ գրել է առաջին գրախոսությունները, որոնք լույս են տեսել Die Aktion ամսագրում:

Նրա գլխավոր չափածո երկը՝ «Das Nordlicht»-ը, առաջին անգամ հրատարակվել է 1910 թվականին։ Աշխարհաստեղծմանը վերաբերող այդ պոեմում արծարծել է կրոնական գաղափարներ: «Ներբողներ ու երգեր» (1913), «Օրհներգեր Իտալիային» (1915), «Ատտիկյան սոնետներ» (1924) բանաստեղծական ժողովածուներում, չափածո արձակ երկերի «Աստղային երեխան» (1917), «Աթոս սուրբ լեռը» (1923) գրքերում գովերգել է արվեստը, բնությունը, ինտիմ ապրումներն ու «տեսիլքները»: Դոյբլերը գրել է նաև նորավեպեր և ժամանցային բնույթի վեպեր: 

1922 թվականի մայիսին նա մասնակցել է Առաջադեմ արվեստագետների միջազգային կոնգրեսին և ստորագրել «Առաջադեմ միջազգային արվեստագետների  միության հիմնադրման հռչակագիրը»։

Լայն մշակույթի վրա Դոյբլերի ազդեցությունը ներկայացվել է Թեոդոր Ադոռնոյի «Minima Moralia» աշխատության՝ նրա ստեղծագործության վերլուծությանը նվիրված հատվածներում: Ադոռնոն նաև երաժշտություն է գրել Դոյբլերի բանաստեղծություններից երեքի հիման վրա («Drei Gedichte von Theodor Däubler», Opus 8)։

1928 թվականին Թեոդոր Դոյբլերն առաջադրվել է գրականության Նոբելյան մրցանակի:

## Ծանոթագրություններ

## Գրականություն
* 

## Արտաքին հղումներ
* Das Nordlicht at Project Gutenberg
* Theodor Däubler - Aufforderung zur Sonne 
* Das Nordlicht. Genfer Ausgabe PDF; Reprint in der Arno-Schmidt-Referenzbibliothek der GASL (31,75 MB)
* Brenner-Archiv der Universität Innsbruck
* Theodor-Däubler-Archiv im Archiv der Akademie der Künste, Berlin
* Nachlass von Theodor Däubler in der Sächsischen Landesbibliothek – Staats- und Universitätsbibliothek Dresden

Կատեգորիա:20-րդ դարի ավստրիացի գրողներ
Կատեգորիա:Ավստրիացի բանաստեղծներ
Կատեգորիա:Ավստրիացի գրողներ
Կատեգորիա:Ավստրիացի վիպասաններ
Կատեգորիա:Բանաստեղծներ այբբենական կարգով
Կատեգորիա:Բեռլինի գեղարվեստի ակադեմիայի անդամներ
Կատեգորիա:Գերմանալեզու բանաստեղծներ
Կատեգորիա:Գերմանալեզու գրողներ
Կատեգորիա:Գերմանացի էքսպրեսիոնիստ գրողներ
Կատեգորիա:Էքսպրեսիոնիստ գրողներ
Բեռնար Մենդի

**Բեռնար Մենդի** (, ), Ֆրանսիացի ֆուտբոլային պաշտպան և մարզիչ։ Խաղացել է Ֆրանսիայի ազգային հավաքականում։

## Ակումբային կարիերա
Մենդին իր կարիերան սկսել է «Կանում»։ Երկու մրցաշրջան խաղալուց հետո նա հրավիրվել է «Պարի Սեն Ժերմեն», մայրաքաղաքային ակումբ, որին նա երկրպագել է մանկուց։ Առաջին մրցաշրջաններում Բեռնարը հաճախ չի հայտնվել մեկնարկային կազմում, ուստի 2002 թվականին նա վարձավճարով տեղափոխվել են անգլիական «Բոլթոն Ուոնդերերս»։ Ֆրանսիա վերադառնալուց հետո Մենդին տեղ է գրավել ՊՍԺ-ի մեկնարկային կազմում, այդ թվում՝ նոր մարզիչ Վահիդ Հալիլհոջիչի շնորհիվ։ Բեռնարը օգնել է մայրաքաղաքային ակումբին երկու անգամ նվաճել է Ֆրանսիայի գավաթը և դառնալ ազգային Սուպերգավաթի տերը՝ վերջին րոպեին խփելով հաղթական գոլը «Լանսի» դեմ խաղում։

2008 թվականին Մենդին տեղափոխվել է Հալ Սիթի։ Օգոստոսի 23-ին, «Բլեքբըրն Ռովերսի» դեմ խաղում, նա նշել է իր նորամուտը Անգլիայի Պրեմիեր լիգայում։ Նոյեմբերի 1-ին, «Մանչեսթեր Յունայթեդի» դեմ խաղում, Բեռնարդը խփել է իր առաջին գոլը «Հալլ Սիթիյի» կազմում։ 2011 թվականին Մենդին տեղափոխվել է դանիական «Օդենսե»։ Մարտի 7-ին՝ «Հորսենսի» դեմ խաղում, նա նշել է իր նորամուտը Դանիայի Սուպերլիգայում։ Հուլիսի 23-ին, «Կոպենհագենի» դեմ խաղում, Մենդին խփել է իր առաջին գոլը իր նոր թիմի կազմում։

2012 թվականի ամռանը Բեռնարը վերադարձել հայրենիք, որտեղ պայմանագիր է կնքել Բրեստի հետ։ Օգոստոսի 11-ին, Նանսիի դեմ խաղում, նա նորամուտը նշել է իր նոր թիմի կազմում։ Մրցաշրջանի ավարտին թիմը դուրս է մնացել Լիգա 2, բայց Մենդին մնել է ակումբում։

2014 թվականի ամռանը Բեռնարդը տեղափոխվել է հնդկական «Չեննայյին» ակումբ։ Հոկտեմբերի 15-ին, Գոայի դեմ խաղում, նա նշեց իր նորամուտը Հնդկաստանի Սուպերլիգայում։ Հոկտեմբերի 21-ին Մենդին խփել է իր առաջին գոլը Չեննայի կազմում՝ «Կերալա Բլաստերսի» դեմ խաղում։ 2015 թվականի սկզբին Բեռնարդը տեղափոխվել է Կիպրոսի ԱԵԼ: Հունվարի 18-ին, «Անորտոսիսի» դեմ խաղում, նա նշել է իր նորամուտը Կիպրոսի առաջնությունում։

## Միջազգային կարիերա
2000 թվականին Մենդին Ֆրանսիայի երիտասարդական հավաքականի կազմում հաղթել է Եվրոպայի երիտասարդական առաջնությունը։

2004 թվականի մայիսի 20-ին, Բրազիլիայի դեմ ընկերական խաղում, Բեռնարը նշել է իր նորամուտը Ֆրանսիայի ազգային հավաքականում՝ երկրորդ խաղակեսում փոխարինելով Մարսել Դեսայիին։

## Նվաճումներ
**Թիմ**

**«Փարիզ Սեն-Ժերմեն»**
* Ֆրանսիայի գավաթի հաղթող-2004, 2006
*Լիգայի գավաթի հաղթող -2008

**Միջազգային**

**Ֆրանսիա (մինչև 18 տարեկան)**
* Եվրոպայի երիտասարդական առաջնություն-2000

## Անձնական կյանք
Մենդին ամուսնացել է մարմնամարզուհի Լյուսի Հյուզի հետ և նրանք ունեն երեք դուստր։

## Ծանոթագրություններ

## Արտաքին հղումներ
* official Danish league stats

Կատեգորիա:Հալլ Սիթիի ֆուտբոլիստներ
Փութ Լովատո

**Փութ Լովատո,** կամ պարզապես **Փութ**, Դեմի Լովատոյի հորինված երկվորյակ քույր ինտերնետում։ Ինտերնետային գրառումներում նշվում է, որ նա իր կյանքի մեծ մասը փակված է եղել նկուղում։ Սկզբնապես Tumblr-ում 2015 թվականին հայտնվելով, կերպարը հայտնվել է բազմաթիվ խմբագրումներում և ինտերնետային մեմերում։

## Ծագում
2014 թվականին, Պալադիում թատրոնում Դեմի Լովատոյի «Royal Variety Performance»-ի ժամանակ, մի երկրպագու արեց Լովատոյի գերլուսավորված լուսանկար։ Այս լուսանկարը հետագայում խմբագրվել է, որպեսզի նրա գլուխը ավելի լայն երևա։ Փութ Լովատոյի մասին առաջին հիշատակումը եղել է Cstcrpt օգտատիրոջ Tumblr-ում ջնջված գրառումից, որում ներկայացված էր խմբագրված պատկերը։ Գրառման մեջ գրված էր.Նախկինում, այդ գրառումից մեկ շաբաթ առաջ, Tumblr-ի Versaceslut անունով մի օգտատեր հրապարակել էր Դեմի Լովատոյի վուլգար էսքիզ։ Էսքիզը հիմնված էր «Փութ Լովատո»-ի համար օգտագործված խմբագրված պատկերի վրա։ Հետագայում, 2015 թվականի հոկտեմբերին, Փութ Լովատոն դարձավ ինտերնետային մեմ։

## Ընդունելություն
Հոկտեմբերի 17-ին 2015 թվականին Wattpad-ում տեղադրվեց «Փութ Լովատոյի գաղտնի կյանքը» վերնագրով ֆանֆիկ։ Այդ ժամանակվանից ի վեր պատմությունը հավաքել է ավելի քան 750,000 դիտում։ 2023 թվականի օգոստոսին Դեմի Լովատոն TikTok-ում տեսանյութ հրապարակեց, որում նշում էր իր 31-ամյակը մի քանի ծննդյան տորթերով։ Տեսանյութի վերջում Դեմի Լովատոն մոտենում էր քափքեյքների տուփի, որոնցից յուրաքանչյուրը զարդարված էր Փութ Լովատոյով։ Սկզբում Դեմի Լովատոն կարծում էր, որ մեմը «անհաջող» է, քանի որ նա ենթադրել էր, որ Փութի լուսանկարը իր իրական լուսանկարն է, բայց ավելի ուշ նա հանգստացավ, երբ իմացավ, որ լուսանկարը փոփոխված էր։ Time Magazin-ը հրապարակել է «2015 թվականի 16 ամենաազդեցիկ հորինված կերպարների» ցանկը, որտեղ Փութ Լովատոն զբաղեցրել էր 15-րդ տեղը։ Փութ Լովատոյի Վիքիպեդիայի էջը նախկինում ջնջվել էր խաբեություն լինելու պատճառով։

## Ծանոթագրություններ

Կատեգորիա:Հորինված ամերիկացիներ
Everglow (երգ)

«**Everglow**», բրիտանական Coldplay ռոք խմբի երգը, « *[[A Head Full of Dreams]]*» ալբոմի պրոմոսինգլը, որ թողարկվել է 2015 թվականի նոյեմբերի 26-ին։

## Ստեղծում և թեմատիկա
«Everglow»-ը հիմնված է դաշնամուրային սրտառուչ մեղեդու վրա՝ E Major-ի ստեղնով՝ րոպեում 72 հարված տեմպով։  Ակորդների հաջորդականությունը տատանվում է C#m-A-E-G#m7-ի  C#m-A-E-B-ի միջև։ 

«Everglow» անվանումը ծագել է ժարգոնային արտահայտությունից, որը Մարտինը լսել է ինչ-որ սերֆինգիստից, որի հետ նա խոսել է ծովում գտնվելու ժամանակ. «... այս տղան նման էր Շոն Փենին «Զվարճալի ժամանակներ Ռիջմոնտի դպրոցում» ֆիլմից, և ես մտածեցի. «Ինչ գեղեցիկ բառ է»: Ահա այդ ժամանակ երգը վերջնականապես ձևավորվեց»։

Coldplay-ի առաջնորդի խոսքով՝ սա «հարաբերությունների կայուն կայծի մասին» երգ է:

«Everglow»-ում հնչում է Մարտինի նախկին կնոջ՝ Գվինեթ Փելթրոուի վոկալը։  Մեկնաբանելով Փելթրոուի ներդրումը՝ Մարտինն ասել է, որ դա «պարզապես ընկերական քայլ էր»»։

## Թողարկում և արձագանքներ
Երգի պրեմիերան կայացել է Beats 1 ռադիոեթերում, համերգային կատարումը՝ 2015 թվականի նոյեմբերի 19-ին iHeartRadio-ում կայացած «A Head Full of Dreams» ալբոմի պրեմիերային։  2016 թվականին առանձին սինգլով թողարկվել է դաշնամուրային տարբերակը։ 

The Telegraph-ը ալբոմի ստուգատեսում գրել է, որ «Everglow»-ը «սիրո և հիացմունքի մասին երգ է, որը կարող է վերապրել բաժանումը»։  The Guardian-ը երգը համարել է «աննկարագրելի դաշնամուրային բալլադ, որը հնչում է այնպես, ինչպես իրենց ատողները պատկերացնում են Coldplay-ի հնչողությունը»։

NME և Pitchfork ամսագրերը «հերթական բաց նամակը Գվինեթ Փելթրոուին» և այդ սագայի ավարտը։

## Երգացանկ

## Հիթ-շքերթներ

### Շաբաթական հիթ-շքերթներ

### Ամսական հիթ-շքերթներ

### Տարեկան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ
Հին վրանի փոքրիկ բնակիչը

**«Հին վրանի փոքրիկ բնակիչը»**, Վախթանգ Անանյանի (1905-1980) ինքնակենսագրական ոճով գրված վեպերից մեկն է։ Հրատարակվել է 1978 թվականին, Երևանի «Սովետական գրող» հրատարակչության կողմից։

## Պատմություն
Այս վեպը և նրա անմիջական հաջորդը՝ «Ո՞ւր են տանում կածանները» ստեղծագործությունը, գրողի կյանքի վերջալույսին հրատարակված ինքնակենսագրական երկխոսություններ են, որոնք ներկայացնում են հեղինակի մանկության և պատանեկության տարիներին տեղի ունեցած հիշատակումներ, դեպքեր և դրվագներ։

## Նկարագրություն
Գրքում բնության պատկերագրությունն ու մանկական հիշողությունների խորամանկ վերաբերմունքը արտացոլում են հեղինակի մարդկային և գեղարվեստական պարզունակ մոտեցումը։ Հեղինակը ստեղծել է մի կախարդական աշխարհ, որտեղ մարդը և բնությունը ապրում են ներդաշնակ, բարին թևածում է ամենուր, իսկ գույները մաքուր ու պայծառ են։

## Ծանոթագրություններ

Կատեգորիա:1978 վեպեր
Կատեգորիա:Ինքնակենսագրական վեպեր
Կատեգորիա:Վախթանգ Անանյանի վեպեր
Դավիթ Մանուկյան (գործարար)

**Դավիթ Ջ.Լ. Մանուկյան** () ֆրանս-բելգիա-հայ գործարար։ The-Sphere.com շքեղ սոցիալական ցանցի հիմնադիրը, նախագահը և գլխավոր գործադիր տնօրենը։ Դավիթ Մանուկյանը Realty Capital Partners-ի համահիմնադիրն ու գլխավոր գործադիր տնօրենն է, որը ներդրումներ է կատարում շքեղ անշարժ գույքի մեջ այնպիսի նիշային շուկաներում, ինչպիսիք են «Կուրշևելը» (Courchevel), «Մեժևը»( Megève]) կամ «Սան-Տրոպե» (Saint-Tropez)։

## Կյանքի վաղ տարիներ
Շվեյցարիայի Լե Ռոզեյի համալսարանում, ապա Բոստոնում ԱՄՆ-ում սովորելուց հետո, Դավիթ Մանուկյանը ստացել է բիզնեսի կառավարման բակալավրի աստիճան 1997 թվականին Փարիզի Institut supérieur de gestion համալսարանում: Այնուհետև նա աշխատել է PricewaterhouseCoopers աուդիտորական և խորհրդատվական ընկերությունում, որտեղ նախ աշխատել է աուդիտի բաժնում, ապա 3 տարի՝ կորպորատիվ ֆինանսների բաժնում՝ պատասխանատու լինելով միաձուլումների և ձեռքբերումների համար:

## Կարիերա
2000 թվականին նա միացավ «Ալեն Մանուկյան» ընտանեկան խմբին որպես միջազգային նախագահ և ակտիվորեն մասնակցեց ապրանքանիշի ընդլայնմանը Եվրոպայում, Ռուսաստանում, Մերձավոր Արևելքում և Ասիայում: Հենց ընտանեկան ընկերության հետ միասին նա մշակեց Ֆրանսիայի տեքստիլի առաջին Էլեկտրոնային առևտրի կայքը։
Մինչև այլ ասպարեզներ անցնելը, նա վերահսկեց ֆրանսիական պատրաստի հագուստի ապրանքանիշի ձեռքբերումը ամերիկյան «BCBG Max Azria» ապրանքանիշի կողմից և դրա հետագա աճը Միացյալ Նահանգներում։
2007 թվականին իր ընտանիքի հետ նա ուշադրությունը սևեռեց քաղաքային առևտրային անշարժ գույքի զարգացման նախագծերի, ինչպես նաև բարձրակարգ բնակելի անշարժ գույքի վրա։ 2008 թվականին նա ստեղծեց մուլտիմեդիա բաժին, որը բացառապես նվիրված էր համացանցին, և առաջին նախագիծը «The Sphere»-ն էր։

## Անձնական կյանք
Դավիթ Մանուկյանն ամուսնացած է Շանտալ Մանուկյանի հետ՝ լիբանանահայ փաստաբան, ով իր փաստաբանական քննությունը հանձնել է Փարիզում։ Նրանք ունեն երկու տղա՝ Րաֆֆի և Ազատ։

## Ծանոթագրություններ

Կատեգորիա:1975 ծննունդներ
Կատեգորիա:Հայ գործարարներ
Կատեգորիա:Ֆրանսիահայ
Կատեգորիա:Ֆրանսիացիներ հայկական սերմամբ
Ռունի Բարդաղջի

**Ռունի Բարդաղջի** (; , ), շվեդ ֆուտբոլիստ, իսպանական «Բարսելոնա» ակումբի կիսապաշտպան։

## Ակումբային կարիերա
Վեց տարեկանում սկսել է խաղալ շվեդական «Կալինգե» ակումբում։ Ինը տարեկանից մինչև տասներեք տարեկանը խաղացել է «Ռյոդեբի» երիտասարդական թիմում, որից հետո դարձել է «Մալմյոյի» երիտասարդական թիմի խաղացող։ 2020 թվականի նոյեմբերին տեղափոխվել է դանիական «Կոպենհագեն» ակումբ։ 2021 թվականի նոյեմբերի 21-ին իր նորամուտը նշել է «Կոպենհագենի» հիմնական կազմում՝ «Օրհուսի» դեմ խաղում։ Մեկ շաբաթ անց նա խփել է իր առաջին գոլը «Կոպենհագենի» կազմում՝ «Օլբորգի» դեմ խաղում, դառնալով Դանիայի Սուպերլիգայի պատմության մեջ ամենաերիտասարդ գոլ խփողը 16 տարեկան և 13 օրական հասակում։

2025 թվականի հուլիսի 14-ին նա չորս տարվա պայմանագիր է կնքել իսպանական «Բարսելոնա» ակումբի հետ։

## Կարիերան հավաքականում
2021 թվականին նա իր նորամուտը նշել է Շվեդիայի մինչև 17 տարեկանների հավաքականում։ 2022 թվականի հունիսի 2-ին 16-ամյա խաղացողը իր նորամուտը նշել է Շվեդիայի մինչև 21 տարեկանների հավաքականում։

## Ձեռքբերումներ
**«Կոպենհագեն»**
* Դանիայի չեմպիոն (**3**)․ 2021/22, 2022/23, 2024/25
* Դանիայի գավաթակիր (**2**), 2022/23, 2024/25

## Անձնական կյանք
Ռունիի ծնողները ծնունդով Սիրիայի Հալեպ քաղաքից են, որտեղից տեղափոխվել են Քուվեյթ՝ աշխատանք փնտրելու համար։ Ռունին ծնվել է Քուվեյթում։ Նրա հայրը «խաղացել է Սիրիայի ամենամեծ ակումբներից մեկում և նվաճել է երիտասարդական տիտղոսներ»։ Մանկության տարիներին նրա հայրը մարզել է Ռունիին Քուվեյթի դաշտերում։ 2012 թվականին Բարդաղջի ընտանիքը տեղափոխվել է Շվեդիա։

Ըստ որոշ աղբյուրների՝ Ռունին ունի հայկական արմատներ․ հայ է Բարդաղջիի հորական պապը։

## Ծանոթագրություններ

## Արտաքին հղումներ
* Ֆուտբոլիստի պրոֆիլը «ՖԱ Կոպենհագենի» պաշտոնական կայքում
 
Կատեգորիա:Բարսելոնայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Մալմյոյի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Ֆուտբոլի պաշտպաններ
Ջամբո (ժեստ)

**Ջամբո** () կամ **շակա** (), ձեռքի ժեստ, որտեղ բութ մատը և ճկույթը պարզված են, իսկ մնացած երեք մատները սեղմված են՝ ափի մեջ։ Ժեստը ծագել է «շակա» անվանումով՝ Աֆրիկայի երկրներում և Հավայան կղզիներում, որտեղ այն մինչև այսօր օգտագործվում է որպես ողջույնի, բարեմաղթանքի կամ քաջալերական խոսք։ Ժամանակի ընթացքում ժեստը սկսել է կապվել նաև սերֆերների շրջանում տարածված «*hang loose*» (թարգմանաբար՝ «հանգիստ վերաբերվիր», «բաց թող ամեն ինչ») ողջույնի հետ, որը խորհրդանշում է սերֆինգի փիլիսոփայությունը և արտահայտում է անկաշկանդ, թեթև ու ազատ ապրելակերպի գաղափարը։

Աֆրիկայում այս ժեստն ընդունել են վարձկանները, և հենց այնտեղ էլ այն ստացել է **«**ջամբո**»** անվանումը։ Տարբեր երկրների զինվորականներ, այդ թվում՝ Ռուսաստանի, օգտագործում են այն որպես միմյանց ողջունելու կամ ուժի ցուցադրման ձև։ Այս ժեստը ցուցադրված է նաև 2016 թվականի *«Բենգազիի գաղտնի զինվորները»* ֆիլմում։
մինի

## Ծանոթագրություններ

## Արտաքին հղումներ
* 
* 

Կատեգորիա:Անգլերեն բառեր և արտահայտություններ
Կատեգորիա:Ժեստեր
Կատեգորիա:Ժեստերի լեզուներ
Կատեգորիա:Հավայի
Կատեգորիա:Մատներ
Կատեգորիա:Ողջույն
Կատեգորիա:Ոչ վերբալ հաղորդակցություն
Սովի քարեր

**Սովի քարեր** (), քարեր Գերմանիայի գետերում ու լճերում և այլ վայրերում, որոնց վրա գերմանացիները երաշտի տարիներին արձանագրություններ են թողել, երբ ջրամբարները զգալիորեն մակերեսային են դարձել։ Մի քանի դար շարունակ, ուժեղ երաշտների ժամանակ այս քարերը ծառայել են որպես գետերում ջրի մակարդակի ծայրահեղ անկման յուրատեսակ նշան։ Երաշտը բերքի անբավարարություն է առաջացրել, ինչը նախկինում անխուսափելիորեն հանգեցնրել է սովի։

Օրինակ՝ 1616 թվականին չեխական Դեչին քաղաքում Էլբա գետի մի հսկայական քարի վրա փորագրվել է մի արձանագրություն. «Եթե ինձ տեսնեք, լաց եղեք» ()։ Քարի վրա փորագրված է, որ երաշտը առաջացրել է բերքի անբավարարություն, սննդամթերքի բարձր գներ, աղքատություն և սով։ Առկա է նաև  հեղինակների անվան սկզբնատառերը։ Քարը նաև նշում է անցյալի և հետագա երաշտների տարիները՝ 1417, 1616, 1707, 1746, 1790, 1800, 1811, 1830, 1842, 1868, 1892 և 1893:

Նման քարերը մամուլում հաճախ են հիշատակվել որպես մեծ աղետների նախանշաններ։ Օրինակ՝ 20-րդ դարում դրանք հայտնաբերվել են 1918 թվականին՝ Առաջին համաշխարհային պատերազմի ժամանակ։ Վերջերս դրանք ջրից դուրս են եկել 2018 և 2022 թվականներին:

## Հայտնի սովի քարեր

## Ծանոթագրություններ

Կատեգորիա:Գերմանական ավանդույթներ
Կատեգորիա:Գերմանիայի մշակույթ
Կատեգորիա:Գերմանիայի պատմություն
Կատեգորիա:Ջրաբանություն
Կատեգորիա:Տնտեսական պատմություն
Կատեգորիա:Քարեր
Չարլզ Էմորի Սմիթ

**Չարլզ Էմորի Սմիթ** (, ), ամերիկացի լրագրող և քաղաքական գործիչ։

## Կենսագրություն
Չարլզ Էմորի Սմիթը ծնվել է Մենսֆիլդում, Կոնեկտիկուտ, 1842 թվականի փետրվարի 18-ին։ 1849 թվականին նրա ընտանիքը տեղափոխվել է Նյու Յորք նահանգի Օլբանի քաղաք, որտեղ նա հաճախել է հանրային դպրոց և Օլբանիի ակադեմիա։ Ավարտել է Յունիոն քոլեջը 1861 թվականին, 1861-1862 թվականներին գեներալ Ջոն Ֆ. Ռաթբոունի (1819–1901) շտաբում զորակոչի սպա էր, 1862-1865 թվականներին դասավանդել է Օլբանիի ակադեմիայում և 1865-1870 թվականներին՝ «Օլբանի Էքսպրես»-ի խմբագիր։ Նա միացել է «Օլբանի Ջըրնըլ»-ի աշխատակազմին 1870 թվականին և 1876-1880 թվականներին՝ այս թերթի գլխավոր խմբագիրն էր։ 1879-1880 թվականներին նա Նյու Յորքի նահանգային համալսարանի ղեկավար խորհրդի անդամ էր։ 1880 թվականից մինչև մահը նա «Ֆիլադելֆիա Պրես»-ի խմբագիրն ու համասեփականատերն էր։

## Կարիերա
Նա ակտիվ հանրապետական էր պետական և ազգային քաղաքականության մեջ, 1874-ից 1880 թվականներին (բացառությամբ 1877 թվականի) եղել է Նյու Յորք նահանգի հանրապետական կոնվենցիաների բանաձևերի կոմիտեի նախագահ, 1879 թվականի կոնվենցիայի նախագահ, ինչպես նաև մի քանի հանրապետական ազգային կոնվենցիաների պատվիրակ՝ մշակելով 1876 և 1896 թվականների հանրապետական ընտրական ծրագրերի մեծ մասը։

1890-1892 թվականներին նա Միացյալ Նահանգների դեսպանն էր Ռուսաստանում, և այդ ընթացքում պատասխանատու էր ռուս սովից տառապողներին հինգ նավով սնունդ և այլ պարագաներ բաշխելու համար, որոնց արժեքը մոտավորապես 750,000 դոլար էր։ 1892 թվականի նոյեմբերին նա «Հայրենիք» ակումբում ելույթ է ունենում՝ «անդրադառնալով ներգաղթի խնդրին»։ Նա մտահոգություն է հայտնում Միացյալ Նահանգներ ներգաղթի փոփոխվող միտումների վերաբերյալ և հատկապես կոչ է անում ընդունել անգլոսաքսոն ներգաղթյալներին սլավոնական ներգաղթյալների փոխարեն։

Նա նախագահներ Մաքքինլիի և Ռուզվելտի կաբինետում 1898 թվականի ապրիլից մինչև 1902 թվականի հունվարը գլխավոր փոստապետն էր և շատ բան է արել գյուղական անվճար առաքման համակարգը զարգացնելու համար։

Նա մահացել է Ֆիլադելֆիայի իր տանը 1908 թվականի հունվարի 19-ին։ Թաղված է Բալա Սինվիդի Արևմտյան Լորել Հիլ գերեզմանատանը։

## Ծանոթագրություններ

 
Կատեգորիա:20-րդ դարի ամերիկացի քաղաքական գործիչներ
Ռազմիկ Մարուքյան

Ռազմիկ Մարուքյան** (****),** Ա. Սպենդիարյանի անվան օպերայի և բալետի ազգային ակադեմիական թատրոնի բալետի  առաջատար մենապարող:

## Կենսագրություն
Ծնվել է 2000 թվականի մարտի 10-ին, Էջմիածնում։ 2009-2016 թվականները սովորել է Երևանի պարարվեստի պետական ուսումնարանում։ 2017 թվականին ընդունել է Երևանի Ա.Սպենդիարյանի անվան օպերայի և բալետի ազգային ակադեմիական թատրոն որպես բալետի արտիստ։ Առաջին հյուրախաղը՝ 2021-ին, Անգլիայում, Չայկովսկու «Կարապի լիճ» ներկայացումով, որին հաջորդել են բեմելներ Ռուսաստանի ու Եվրոպայի տարբեր քաղաքների հեղինակավոր թատրոններում, Չինաստանում։

## Մրցանակներ
2017 թվականին մասնակցել է Բրյուսելում կայացած «Արաբեսկ» միջազգային մրցույթին, որտեղ գրավել է 1-ին տեղը և արժանացել «Ամենարտիստիկը» հատուկ պարգևին:

2017 թվականի հունիսի 11-20-ը Ռազմիկը մասնակցել է Մոսկվայի Մեծ թատրոնում կայացած բալետի արտիստների և խորեոգրաֆների XIII միջազգային մրցույթին, զբաղեցնելով 4-րդ հորիզոնականը: Նրան շնորհվել է նաև «Մրցույթի դիպլոմանտ» պարգևը:

2018 թվականին մասնակցել է USA IBC միջազգային դասական պարի մրցույթին՝ արժանանալով «Ժյուրիի համակրանք» մրցանակին: 

2019 թվականի հոկտեմբերին Սոչիում կայացած Յուրի Գրիգարովիչի անվան «Աշխարհի երիտասարդ բալետ» մրցույթում՝ երկրորդ տեղն ու արծաթե մեդալը: 

2023 թվականին արժանացել է ՀՀ ԿԳՄՍ նախարարության ոսկե մեդալի:

2024 թվականին Պերմում 18-րդ անգամ անցկացված Եկատերինա Մաքսիմովայի անվան «Արաբեսկ» ռուսական բալետի մրցույթին, որին մասնակցել են ավելի քան 200 արտիստներ և պարուսույցներ 14 երկրից, Ռազմիկ Մարուքյանը ճանաչվել է լավագույնը՝ արժանանալով առաջին մրցանակի։

## Խաղացանկ
* Զվեզդիչ - Արամ Խաչատրյան «Դիմակահանդես»,
* Արմեն - Արամ Խաչատրյան «Գայանե»,
* Կոմս Ալբերտ -  Ադոլֆ Ադան «Ժիզել»,
* Կրասոս - Արամ Խաչատրյան «Սպարտակ»,
* Ծաղրածու - Ալեքսեյ Շոր «Բյուրեղապակյա դղյակ»,
* Բազիլ, - Լյուդվիգ Մինկուս, «Դոն Կիխոտ»,
* Զիգֆրիդ - Պյոտր Չայկովսկի, «Կարապի լիճ (բալետ)»
* Պա-դե-դե - Բորիս Ասաֆև, «Փարիզի հուրը»:

## Ծանոթագրություններ
Ֆոտոմետրիկ համակարգ

**Ֆոտոմետրիկ համակարգ** (), աստղագիտության մեջ հավաքածու՝ լավ սահմանված անցման շերտերից (կամ օպտիկական ֆիլտրերից), որոնք ունեն հայտնի զգայունություն մտնող ճառագայթի նկատմամբ։ Զգայունությունը սովորաբար կախված է օգտագործվող օպտիկական համակարգից, դետեկտորներից և ֆիլտրերից։ Յուրաքանչյուր ֆոտոմետրիկ համակարգի համար նախատեսված են մի շարք հիմնական ստանդարտ աստղեր։

Հաճախ օգտագործվող ստանդարտացված ֆոտոմետրիկ համակարգերից մեկն է Johnson-Morgan կամ UBV համակարգը (1953 թվականից)։ Այսօր գոյություն ունի ավելի քան 200 ֆոտոմետրիկ համակարգ։

Ֆոտոմետրիկ համակարգերը սովորաբար բնորոշվում են իրենց անցման շերտերի լայնքով՝

* Լայնաշերտային՝ անցման շերտերի լայնությունը ավելի քան 30 նմ, որոնցից ամենատարածվածը Johnson-Morgan UBV համակարգն է։
* Միջին շերտային՝ անցման շերտերի լայնությունը 10-30 նմ միջակայքում։
* Սեղմաշերտային՝ անցման շերտերի լայնությունը պակաս քան 10 նմ։

## Ֆոտոմետրիկ տառեր
Ամեն մի տառ նշում է էլեկտրամագնիսական սպեկտրի լույսի մի հատված։ Դրանք ընդգրկում են հաջորդական մեծ խմբերը՝ մոտ ուլտրամանուշակագույնը (NUV), տեսանելի ճառագայթումը (որում կենտրոնացած է V շերտը), մոտ ինֆրակարմիրը (NIR) և միջին ինֆրակրի մի մասը (MIR)։ Այս տառերը չեն հանդիսանում ստանդարտներ, բայց ընդունված են աստղագետների և աստղաֆիզիկոսների միջև համընդհանուր համաձայնությամբ։

U, B, V, R, I շերտերի օգտագործումը սկիզբ է առել 1950-ականներին՝ որպես մեկ տառով կրճատումներ։

Ինֆրակարմիր դետեկտորների հայտնվելուց հետո հաջորդ տառերը՝ J-ից մինչև N, տեղադրվեցին մոտ ինֆրակարմիրի՝ կարմիրին ամենամոտ շերտի՝ I տառից հետո։

Հետագայում ներդրվեց **H** շերտը, հետո 1990-ականներին՝ **Z**, և վերջապես՝ **Y**, առանց փոփոխելու նախորդ սահմանումները։ Դրա պատճառով **H** տառը գտնվում է իր հարևանների այբբենական հաջորդականությունից դուրս, իսկ **Z** և **Y** տառերը հետադարձ են այյբենական (բարձր ալիքային երկարությամբ) ենթասերիային, որը տիրապետում է ներկայիս ֆոտոմետրիկ շերտերին։

Նշում: գույները Տրվում են միայն մոտավորապես և հիմնված են ալիքի երկարության վրա ՝ sRGB-ում ներկայացնելու համար (Հնարավորության դեպքում).

Այս տառերի համադրությունները հաճախ օգտագործվում են՝ օրինակ, JHK համադրությունը համարվում է որպես «մոտ ինֆրակարմիր» հոմանիշ և հաճախ հանդիպում է բազմաթիվ գիտական հոդվածների վերնագրերում։

## Օգտագործված ֆիլտրեր
Ֆիլտրերը, որոնք ներկայումս օգտագործվում են այլ աստղադիտակների կամ կազմակերպությունների կողմից:

Չափման միավորներ

* Å = Անգստրեմ
* նմ = նանոմետր
* μm = միկրոմետր

Նշում: գույները Տրվում են միայն մոտավորապես և հիմնված են ալիքի երկարության վրա ՝ sRGB-ում ներկայացնելու համար (Հնարավորության դեպքում):

## Ծանոթագրություններ

## Արտաքին հղումներ
* Johnson, H. L.; Morgan, W. W. (1953), *Fundamental stellar photometry for standards of spectral type on the revised system of the Yerkes spectral atlas*, The Astrophysical Journal, vol. 117, pp.&nbsp;313–352 http://adsabs.harvard.edu/abs/1953ApJ...117..313J
* The Asiago Database on Photometric Systems
* Michael S. Bessell (2005), *STANDARD PHOTOMETRIC SYSTEMS*, Annual Review of Astronomy and Astrophysics vol. 43, pp.&nbsp;293–336
* Infrared portrait of the nearby massive star-forming region IRAS 09002-4732, Apai, D.; Linz, H.; Henning, Th.; Stecklum, B., 2005

Կատեգորիա:Աստղագիտություն
Կատեգորիա:Աստղաֆիզիկա
Կատեգորիա:Դիտողական աստղագիտություն
Կլաուս Դիբիասի

**Կլաուս Դիբիասի** (; ), իտալացի ջրացատկորդ, օլիմպիական եռակի չեմպիոն:

## Կենսագրություն
Մարզվել է հոր՝ Կառլո Դիբիասիի ղեկավարությամբ (Carlo Dibiasi. 1909 — 1984), ով 1933—1936 թվականներին նվաճել էր Իտալիայի չեմպիոնի տիտղոսը, 1936 թվականի ամառային օլիմպիական խաղերում էլ գրավել էր 10-րդ տեղը: Որդին իր մարզական նվաճումներով ակնհայտորեն գերազանցել է հորը և համարվում է 20-րդ դարի լավագույն ջրացատկորդներից մեկը:

## Մարզական նվաճումներ
### Օլիմպիական խաղեր (5 մեդալ)
* **Օլիմպիական եռակի չեմպիոն**
** 1968 — ցատկեր 10 մ բարձրությամբ աշտարակից
** 1972 — ցատկեր 10 մ բարձրությամբ աշտարակից
** 1976 — ցատկեր 10 մ բարձրությամբ աշտարակից
* Օլիմպիական խաղերի կրկնակի փոխչեմպիոն
** 1964 — ցատկեր 10 մ բարձրությամբ աշտարակից
** 1968 — ցատկեր 3 մ բարձրությամբ ոստնակից

### Ջրային մարզաձևերից աշխարհի առաջնություններ (9 մեդալ)
* **Աշխարհի հնգակի չեմպիոն**
** Բելգրադ-1973 — ցատկեր 10 մ բարձրությամբ աշտարակից
** Կալի-1975 — ցատկեր 10 մ բարձրությամբ աշտարակից
* Աշխարհի կրկնակի փոխչեմպիոն ոստնակացատկի մրցաձևում (1973, 1975)

### Այլ մրցումներ
* **Եվրոպայի եռակի չեմպիոն** տարբեր մրցաձևերում (1966—1974):
* Եվրոպայի կրկնակի փոխչեմպիոն (1970)
* Եվրոպայի 8-ակի գավաթակիր

## Ծանոթագրություններ

## Գրականություն
* Thomas Meyer: *Wasserspringen – Kunst • Athletik • Perfektion.* 2019, Copress Verlag, Grünwald, ISBN 978-3-7679-1232-8.

## Արտաքին հղումներ
* 
* Կլաուս Դիբիասին Olympedia.org-ում
* Կլաուս Դիբիասին Olympics.com-ում
*  (իտալերեն)
* Vorstellung Dibiasis beim IOC (անգլերեն)

Կատեգորիա:Իտալացի մարզիկներ
Կատեգորիա:Ջրացատկորդներ
Կատեգորիա:Օլիմպիական խաղերի արծաթե մեդալակիրներ
Կատեգորիա:Օլիմպիական չեմպիոններ
UBV ֆոտոմետրիկ համակարգ

մինի|1P21 Ֆոտոպոլտիպլիկատոր խողովակ
**UBV ֆոտոմետրիկ համակարգ** (, առաջացել է՝ Ultraviolet (ուլտրամանուշակագույն), Blue (կապույտ), Visual (տեսանելի) լույսի խտացման հիման վրա), որը հաճախ կոչվում է նաև Ջոնսոնի համակարգ կամ Ջոնսոն-Մորգանի համակարգ, այն ֆոտոմետրիկ համակարգն է, որը սովորաբար օգտագործվում է աստղերին դասակարգելու համար՝ հիմնվելով նրանց գույների վրա։ Դա առաջին ստանդարտացված ֆոտոմետրիկ համակարգն էր։

Այս համակարգում աստղերի տեսանելի աստղային մեծությունները հաճախ օգտագործվում են գունային ինդեքսների՝ B−V (B և V աստղային մեծությունների տարբերություն) և U−B (U և B աստղային մեծությունների տարբերություն) հաշվարկման համար։ Համակարգը սահմանվում է օպտիկական գունային ֆիլտրերի միջոցով, որոնք միացված են RMA 1P21 ֆոտոմուլտիպլիկատոր խողովակին։

Գունավոր ընտրությունը կապույտ հատվածում որոշվել է լուսանկարչական ֆիլմի թեքվածությամբ դեպի այդ գույները։ Համակարգը ներկայացրել են 1950-ականներին ամերիկացի աստղագետներ Հարոլդ Լեստեր Ջոնսոնը և Վիլյամ Ուիլսոն Մորգանը։ Համակարգը սահմանելու համար օգտագործվել են ՄակԴոնալդի աստղադիտարանի 13 դյույմ (330 մմ) և 82 դյույմ (2100 մմ) տրամագծով աստղադիտակները։ Ջոնսոնը և Մորգանը օգտագործել են Corning 9 863 ֆիլտրը U համար և Corning 3 384 ֆիլտրը V համար, իսկ B ֆիլտրի համար կիրառվել է Corning 5 030-ի և Schott GG 13-ի համադրությունը։
մինի|Ալիքի երկարություններ
Ֆիլտրերը ընտրված են այնպես, որ պատասխանատվության ֆունկցիաների միջին ալիքային երկարությունները (որտեղ չափումները կատարվում են միջին ճշգրտությամբ) լինեն՝

* U ֆիլտրի համար՝ 364 նմ,
* B ֆիլտրի համար՝ 442 նմ,
* V ֆիլտրի համար՝ 540 նմ։

Զրոյական կետերը կարգավորվել են B−V (B նվազեցված V-ից) և U−B (U նվազեցված B-ից) գունային ինդեքսներում՝ ընտրելով այնպիսի A0 հիմնական շղթայի աստղեր, որոնք չեն ազդում միջաստղային կարմրությամբ: Այս աստղերը համապատասխանում են միջին արդյունավետ ջերմաստիճանին՝ մոտ 9727-ից 9790 Կելվին, որտեղ 9790 Կելվինը տրված է A0V դասի աստղերին (որտեղ V-ն նշանակում է հինգ)։

Համակարգի մի կարևոր սահմանափակում կա։ U ֆիլտրի կարճագույն ալիքային շեմը սահմանվում է ոչ թե ֆիլտրի կողմից, այլ երկրի մթնոլորտով, հետևաբար այն (և դիտարկված աստղային մեծությունները) հիմնականում փոխվում են բարձրության և մթնոլորտային ջրային պարունակության (խոնավություն, գումարած ամպերի մեջ խտացում) կախվածությամբ։

Այնուամենայնիվ, այս համակարգով կատարվել են բազմաթիվ չափումներ, այդ թվում՝ հազարավոր վառ աստղերի։

## Ընդլայնում
Johnson-Kron-Cousins UBVRI ֆոտոմետրիկ համակարգը Ջոնսոնի սկզբնական համակարգի տարածված ընդլայնումն է, որը ներառում է նաև ավելի կարմիր անցակետեր։

## Տես նաև
* Ֆոտոմետրիկ համակարգ
* Սպեկտրային դասակարգում

## Ծանոթագրություններ

Կատեգորիա:Ամերիկյան հայտնագործություններ
Կատեգորիա:Աստղագիտություն
Կատեգորիա:Աստղաֆիզիկա
Կատեգորիա:Աստղեր
Կատեգորիա:Դիտողական աստղագիտություն
Մարսելյան օճառ

մինի|''Marius Fabre'' մարսելյան օճառ՝ 600-գրամանոց խորանարդիկներով
**Մարսելյան օճառ** կամ ***Savon de Marseille***, բուսական յուղերից պատրաստված ավանդական կարծր (տնտեսական) օճառ, որը մոտ 600 տարի արտադրվում է Ֆրանսիայի Մարսել քաղաքում: Առաջին փաստաթղթավորված օճառագործը քաղաքում գրանցվել է մոտ 1370 թվականին։ 1688 թվականին Լյուդովիկոս XIV-ը *Կոլբերտի հրովարտակով* կանոնակարգեր է սահմանել, որոնք սահմանափակում էին *«Savon de Marseille»* անվան օգտագործումը միայն ձիթապտղի յուղի վրա հիմնված օճառների համար։ Այդ ժամանակվանից ի վեր օրենքը փոփոխվել է՝ թույլատրելով բուսական այլ յուղերի օգտագործումը:

1913 թվականին մարսելյան օճառի արտադրությունը հասել էր 180․000 տոննայի․ 1924 թվականին Մարսելի և Սալոն դը Պրովանսի տարածքներում միասին կար 122 օճառագործական ընկերություն, սակայն 2023 թվականի դրությամբ մնացել էր ընդամենը չորսը, որոնք բոլորը -ի (UPSM) անդամներ էին։

## Արտադրություն
[մինի|[Մարսել|Մարսելի փողոցային շուկայում վաճառվող մարսելյան օճառ]]
Օճառն ավանդաբար պատրաստվում է Միջերկրական ծովի ջուրը, ձիթապտղի յուղը և ծովային բույսերի ալկալային մոխիրը մեծ կաթսայի մեջ խառնելով (սովորաբար մոտ 8 տոննա)։ Այնուհետև այդ խառնուրդը անընդհատ խառնելով մի քանի օր տաքացվում է: Խառնուրդը թողնում են մինչև պատրաստ լինելը, այնուհետև լցնում են կաղապարի մեջ և թողնում մի փոքր պնդանալու: Դեռևս փափուկ վիճակում այն կտրատում են կտորների, դրոշմում և թողնում լիովին կարծրանալու: Ամբողջ գործընթացը կարող է տևել տասնչորս օրից մինչև մեկ ամիս։

## Մեր օրեր
Մեր օրերում կան մարսելյան օճառի երկու հիմնական տեսակներ՝ օրիգինալ կանաչավուն երանգով օճառը, որը պատրաստվում է ձիթապտղի յուղով, և սպիտակը՝ պատրաստված արմավենու և կոկոսի յուղի խառնուրդից։ Օճառը սկզբնապես վաճառվում էր միայն 5- և 20-կիլոգրամանոց կտորներով, բայց այսօր սովորաբար լինում են 300- և 600-գրամանոց խորանարդաձև կտորներ։ Կան նաև ավելի փոքր և մեծ չափսեր՝ սկսած 15-գրամանոց «հյուրերի համար» օճառից մինչև 10-կիլոգրամանոց ինքնակտրատվող օճառ։

Մարսելյան օճառը հաճախ օգտագործվում է տնային մաքրության համար, այդ թվում՝ նուրբ, օրինակ՝ բրդյա կամ մետաքսյա հագուստը ձեռքով լվանալու համար։ Հեղուկ տեսքով այն սովորաբար վաճառվում է որպես ձեռքի օճառ։ Մարսելյան օճառը կարող է նաև օգտագործվել գյուղատնտեսության մեջ որպես թունաքիմիկատ։

## Տես նաև
* Օճառ

## Ծանոթագրություններ

Կատեգորիա:Անձնական հիգիենայի պարագաներ
Կատեգորիա:Ֆրանսիական հայտնագործություններ
Կարմիր գիգանտի ճյուղի ծայրակետ

մինի|Արեգակի նման աստղերը կարմիր գիգանտի ճյուղում ունեն դեգեներատիվ միջուկ և բարձրանում են մինչև ճյուղի ծայրակետը, որտեղ սկսվում է միջուկային հելիումային համաձուլումը՝ հելիումային ժայթքումով։
**Կարմիր գիգանտի ճյուղի ծայրակետ** (), աստղագիտության մեջ օգտագործվող հիմնական հեռավորության ցուցիչներից մեկն է։ Այն հիմնված է գալակտիկայի կարմիր գիգանտային ճյուղի աստղերի լուսատվության վրա՝ որպես ստանդարտ լույսի աղբյուր՝ այդ գալակտիկայի հեռավորությունը որոշելու համար։

TRGB մեթոդը օգտագործվել է Հաբլի տիեզերական աստղադիտակի հետազոտությունների համատեղմամբ՝ տեղական գալակտիկական խմբի հարաբերական շարժերը որոշելու համար տեղական գերհամակարգի շրջանակում։

Հողային 8 մետրանոց աստղադիտակները, ինչպես՝ շատ մեծ աստղադիտակը, նույնպես կարող են չափել TRGB հեռավորությունները տեղական տիեզերքում ընդունելի դիտարկման ժամկետներում։

## Մեթոդ
[ձախից|մինի|<bdi>[Հերցեպրունգ-Ռեսելի դիագրամ|Հերցեպրունգ-Ռեսելի HR) դիագրամ M5 գլոբուլյար կլաստերի համար։ Կարմիր գիգանտի ճյուղը ձգվում է բարակ հորիզոնական ենթագիգանտի ճյուղից դեպի վեր աջ՝ նշված լինելով կարմիրով RGB-ի առավել լուսավոր աստղերից մի քանիսը։]]
Հերցեպրունգ-Ռեսելի դիագրամ (HR դիագրամ) աստղերի բնակչության համար ներկայացնում է աստղերի լուսավորությունը՝ մակերևութային ջերմաստիճանի նկատմամբ։ Արեգակնային նման աստղի կյանքի միջուկային ջրածնի այրման փուլում այն HR դիագրամում գտնվում է հիմնական շղթայի հորիզոնական տիրույթում՝ անկյունագծային շերտագծի նման։ Երբ միջուկային ջրածինը սպառվում է, էներգիան շարունակվում է արտադրվել միջուկի շրջակայքի շերտում՝ ջրածնի համաձուլմամբ։ Այդ պրոցեսից առաջացող հելիումային «մոխիրը» կուտակվում է աստղի կենտրոնում, և աստղը կտեղաշարժվի HR դիագրամի զարգացման ճյուղով դեպի վերև աջ՝ նկատի ունենալով, որ մակերևութային ջերմաստիճանը կիջնի, իսկ ընդհանուր էներգիայի արտանետումը (լուսավորությունը) կավելանա՝ մակերեսի տարածքի մեծացման պատճառով։

Որոշակի պահի, աստղի միջուկում հելիումը կհասներ այնպիսի ճնշման և ջերմաստիճանի, որ կարող է սկսվել միջուկային համաձուլում՝ եռալֆա պրոցեսի միջոցով։ Եթե աստղի զանգվածը փոքր է Արեգակի զանգվածից 1.8 անգամ, ապա տեղի կունենա գործընթաց, որըը կոչվում է հելիումային ժայթքում: Այդտեղից աստղի զարգացման ուղին կտեղաշարժվի դեպի ձախ HR դիագրամում՝ մակերևութային ջերմաստիճանի բարձրացման հետևանքով նոր հավասարակշռության պայմաններում։ Արդյունքում HR դիագրամում աստղի զարգացման ուղու վրա առաջանում է կտրուկ խզում, որն անվանվում է կարմիր գիգանտի ճյուղի ծայրակետ։

Երբ հեռավոր աստղերը TRGB-ում չափվում են I-ալիքում (ինֆրակարմիր լույսի մասում), նրանց լուսավորությունը բավականին անկախ է հելիումից ծանր տարրերի (մետալիկություն) կազմից կամ զանգվածից։ Նրանք ծառայում են որպես ստանդարտ լույսի աղբյուր՝ I-ալիքի անբավարար մեծությամբ՝ մոտ -4.0 ± 0.1: Սա դարձնում է այս մեթոդը հատկապես օգտակար հեռավորության ցուցիչի համար։ TRGB ցուցիչը օգտագործում է աստղեր հին աստղային բնակչություններից:

## Տես նաև
* Սպեկտրային դասակարգում

## Ծանոթագրություններ

## Արտաքին հղումներ
* 
* 

Կատեգորիա:Աստղային աստղագիտություն
Կատեգորիա:Ֆիզիկական տիեզերագիտություն
Աստրաֆոբիա

**Աստրաֆոբիա**, հայտնի է նաև որպես **աստրապոֆոբիա**, **բրոնտոֆոբիա**, կամ **տոնիտրոֆոբիա**, վախ որոտի և կայծակի, ցրված և մեկուսացված ամպրոպների հանդեպ, ֆոբիայի տեսակ: Այն բուժելի ֆոբիա է, որը կարող է զարգանալ և՛ մարդկանց, և՛ կենդանիների մոտ: Աստրաֆոբիա տերմինը կազմված է հունարեն *ἀστραπή* (աստրապե, կայծակ) և *φόβος* (ֆոբոս, վախ) բառերից:

## Ախտանիշներ
Աստրաֆոբիայով տառապող անձը անհանգստություն է զգում ամպրոպի ժամանակ, նույնիսկ այն դեպքում, եթե հասկանում է, որ իր համար սպառնալիք չկա: Ֆոբիան ուղեկցվում է որոշ ախտանիշներով, ինչպիսիք են՝ դողը, լացը, քրտնարտադրությունը, խուճապային ռեակցիաները, զուգարանից օգտվելու հանկարծակի ցանկությունը, սրտխառնոցը, սարսափի զգացումը, մատները ականջների մեջ մտցնելը և սրտի արագացած աշխատանքը : Աստրաֆոբիայով տառապող շատ մարդիկ փոթորկից լրացուցիչ ապաստարան են փնտրում: Նրանք կարող են թաքնվել մահճակալի տակ, վերմակի տակ, պահարանում, նկուղում կամ ցանկացած այլ տարածքում, որտեղ իրենց ավելի անվտանգ են զգում: Սովորաբար ջանքեր են գործադրվում կայծակի ձայնը խլացնելու համար, օրինակ՝ անձը կարող է փակել իր ականջները կամ վարագույրներով փակել պատուհանները: 

Աստրաֆոբիայի ախտանիշ է եղանակի կանխատեսումների նկատմամբ չափազանց բարձր հետաքրքրությունն է: Աստրաֆոբիայով տառապող անձը ուշադրություն է ցուցաբերում փոթորիկների մասին լուրերի նկատմամբ: Անձը կարող է անընդհատ դիտել եղանակի տեսությունը հեռուստացույցով անձրևոտ եղանակի ժամանակ: Այս ամենը կարող է հանգեցնել անհանգստության, իսկ ծայրահեղ դեպքերում՝ ագորաֆոբիայի՝ տնից դուրս գալու վախի։

## Երեխաներ
2007 թվականին գիտնականները պարզել են, որ աստրաֆոբիան ԱՄՆ-ում երրորդ ամենատարածված ֆոբիան է։ Այն կարող է առաջանալ ցանկացած տարիքում: Երեխաների մոտ նկատելիս պետք չէ անմիջապես վախը նույնականացնել որպես ֆոբիա, քանի որ երեխաները մեծանալիս բազմաթիվ վախեր են զգում, ինչը բնական է: Երեխաների մոտ վախը որոտից և կայծակից չի կարող համարվել լիովին զարգացած ֆոբիա, եթե այն վեց ամսից ավել չի տևում: Հակառակ դեպքում երեխայի ֆոբիան պետք է բուժվի, քանի որ այն կարող է լուրջ խնդիր դառնալ մեծահասակ տարիքում: 

Ամպրոպների ժամանակ երեխային հանգստացնելու համար կարելի է շեղել նրան՝ օգտագործելով տարբեր տեսակի խաղեր և զբաղմունքներ: Տարբերակ է նաև փոթորկին որպես զվարճանք վերաբերվելը:

## Բուժում
Աստրաֆոբիայի ամենատարածված, և հնարավոր է, ամենաարդյունավետ բուժումը ամպրոպներին նայելն ու հետևելն է: Բուժման այլ մեթոդներից են կոգնիտիվ վարքային թերապիան (ԿՎԹ) և դիալեկտիկ վարքային թերապիան (ԴՎԹ): Հիվանդին շատ դեպքերում հանձնարարվում է փոթորկի ժամանակ հանգստանալու համար ինքն իրեն արտահայտություններ կրկնել: Ծանր շնչառական վարժությունները նույնպես կարող են հանգստացնել անձին:

## Շներ և կատուներ
Շները կարող են ուժեղ անհանգստություն ցուցաբերել ամպրոպների ժամանակ։ Բուժման միջոցները ներառում են վարքային թերապիաներ, ինչպիսին է դեսենսիտիզացիան, կամ անհանգստության դեմ դեղամիջոցներ և շներին հանգստացնող ֆերոմոն։

Ուսումնասիրությունները նաև ցույց են տվել, որ կատուները նույնպես կարող են վախենալ ամպրոպներից։
## Ծանոթագրություններ

Կատեգորիա:Կայծակ
Կատեգորիա:Վախ
Addicted to the Violence

**«Addicted to the Violence»** (), Daron Malakian and Scars on Broadway-ի երրորդ ստուդիական ալբոմ, որը թողարկվել է Scarred for Life Records-ի կողմից 2025 թվականի հուլիսի 18-ին, Տարոն Մալաքյանի 50-ամյակի օրը։

## Նախապատմություն և առաջընթաց
Տարոն Մալաքյանը պատասխանատու է ալբոմի գրեթե բոլոր երաժշտական գործիքների համահավաքման, պրոդյուսինգի և կատարողականի համար, իսկ մասնակցություն են ունեցել բազմաօրինակ գործիքների երաժիշտ Օրբել Բաբայանը, թմբկահար Ռոման Լոմթաձեն և սաքսոֆոնահար Մեթյու «Նարդուչի» Սիլբերմանը։

2024 թվականի հոկտեմբերին խումբը Կալիֆորնիայում հանդես է եկել երկու անգամ՝ սա նրանց առաջին համերգներն էին 2019 թվականից ի վեր։ Այս համերգներից հետո Մալաքյանը հայտնել է, որ խմբի երրորդ ալբոմն արդեն ձայնագրված է և սպասում է թողարկմանը՝ նախատեսված միջնաժամկետում՝ 2025 թվականի կեսերին։

Դարոն Մալաքյանն ու Scars on Broadway խումբը իրենց երրորդ ալբոմը՝ *Addicted to the Violence*, հայտարարել են 2025 թվականի հունիսի 6-ին, որը նախատեսվել էր թողարկվել հուլիսի 18-ին։ Ալբոմի առաջին սինգլը՝ «*Killing Spree*»-ն, թողարկվել է նույն օրը։ Հուլիսի 11-ին խումբը ներկայացրել է երկրորդ սինգլը՝ «*Destroy the Power*»։

## Ընդունելություն
Metallerium առցանց ամսագիրը *Addicted to the Violence* ալբոմին տվել է 8/10 գնահատական՝ նշելով, որ այն «ապացուցում է, որ այս մարդը (Մալաքյանը) ունի ստեղծագործական մեծ պաշար և կարող է շարունակել ուսումնասիրել այն գաղափարները, որոնք քչերն են նկատել ''System of a Down''-ի վերջին ալբոմներում, և միևնույն ժամանակ ապահովում է նրան անսպառ կարիերա այս ոլորտում, որը կարող է շարունակել սպասել նոր լավ ալբոմների»։

Kerrang! ամսագիրն այն գնահատել է 4/5՝ այն անվանելով «էներգիայով, մթնոլորտով և հնչողությամբ լցված ալբոմ»։

## Երգացանկ

## Անձնակազմ
*Տարոն Մալաքյան - վոկալ, կիթառ, բաս, պրոդյուսավորում
*Օրբել բաբայան -  դաշնամուր, օրգան, մանդոլին, կիթառ (տրեկներ 7 և 10), բաս (տրեկներ 8 և 10)
*Ռոման Լոմթաձե – թմբկահար

**Լրացուցիչ անձնակազմ**
*Մեթյու Սիլբերման – սաքսոֆոն

## Չարթեր

## Ծանոթագրություններ

Կատեգորիա:2025 ալբոմներ
Կատեգորիա:Սպասվող ալբոմներ
Միկա Կոբայաշի

, ճապոնացի երգչուհի և երգահան։ Հաճախ Հիրոյուկի Սավանոն նրան ընտրվում է որպես վոկալիստ։ Նա հանդես է եկել մի շարք անիմե երգերում, այդ թվում՝ *[[Attack on Titan]]*, *Kill la Kill*, *Blue Exorcist*, *Seraph of the End* և *Mobile Suit Gundam Unicorn* ստեղծագործություններում։ Նա երգել է նաև վիդեոխաղերի համար, ինչպիսիք են *Final Fantasy XI*-ը և *Xenoblade Chronicles X*-ը։

## Վաղ կյանք և կարիերա
Կոբայաշին ծնվել է 1978 թվականի մայիսի 31-ին Հիրոսիմայում։

2010 թվականից սկսած նա սկսել է ելույթներ ունենալ արտասահմանում, ինչը նա սովորաբար անում է ամեն տարի, և հիմնականում Եվրոպայում։ Նա նաև հաճախ ելույթ է ունենում Կենգիշու ԿԱՄՈՒԻ խմբի հետ, որի ելույթների ժամանակ նա երգում է և դաշնամուր է նվագում, մինչ նրանք սամուրայի շարժումներ են կատարում։

2016 թվականին նա ստեղծեց իր սեփական ձայնագրման լեյբլը՝ Miccabose-ը։

«Mika Type Ro» ալբոմի թողարկումից մեկ տարի անց՝ 2019 թվականին, նա այցելել է Բրազիլիա՝ Anime Friends- ում ելույթ ունենալու նպատակով։ Նա նաև երկրորդ անգամ ելույթ ունեցավ Թաիլանդում, որտեղ նա բացահայտեց, որ Սավանոյի հետ իր աշխատանքային գործընթացը բաղկացած է նրանից դեմո տարբերակ ստանալուց և իր սեփական զգացմունքներին համապատասխան երգելուց։ Այնուամենայնիվ, երբ խոսքը վերաբերում է իր անձնական ալբոմներին, նա իր սեփական երգերը գրելիս դաշնամուր է օգտագործում։

2023 թվականին նա ելույթ է ունեցել Սաուդյան Արաբիայում։ 2024 թվականին նա Բրազիլիայում ելույթ է ունեցել Անիմե գագաթնաժողովի ժամանակ։

## Դիսկոգրաֆիա
### Երգեր անիմեում

* «βios», *[[Guilty Crown|«Մեղավոր թագ»]]*
* «βios - Դելտա», *[[Guilty Crown|«Մեղավոր թագ»]]* 
* «Մինչև մարմինս չորանա», *Kill la Kill*
* «Իմ արյան միջով», *Երկաթե ամրոցի Քաբաներիում* 
* «Տիտանների գրոհը», *«Տիտանների գրոհը»* 
* «Յամանայ Ամե», *«Տիտանների գրոհը. Մաս 1. Ալ կարմիր աղեղ և նետ»* 
* «Բաուկլոեցե», *«Տիտանների գրոհը»* 
* «Զանգիր ինձ ավելի ուշ», *«Կապույտ քշողը»* 
* «Ցատկ. Մայպայ Դակիշիմետե», *«Հենդ Մայդ»* 
* «Էգո», *Mobile Suit Gundam Unicorn*
* «Շունչը կտրված», *Ալդնոա։* *Զրո* 
* «Յոկոշիմա Չի նո Շոուջոյի գլխավոր թեման», *[[The Promised Neverland|«Խոստացված Անվերջ երկիր»]]*

### Երգեր տեսախաղերում
* «Հավերժ այսօր», *Final Fantasy XI*
* «Քո ձայնը», *Xenoblade Chronicles X*
* «Անկառավարելի», *Xenoblade Chronicles X*
* «Houkai Sekai no Utahime», *Honkai Impact 3*

## Արտաքին հղումներ
* miccabose-ի կայքը

## Ծանոթագրություններ

Կատեգորիա:1978 ծնունդներ
Կատեգորիա:Ապրող անձինք
Կատեգորիա:Ճապոնացի դաշնակահարներ
Կատեգորիա:Ճապոնացի երգիչներ
Կատեգորիա:Ճապոնացի կոմպոզիտորներ
Մատրուխ

մինի|300x300փքս|Մատրուխի նահանգ
**Մատրուխ** (), նահանգ Եգիպտոսի հյուսիսարևմտյան մասում։ Սահմանակից է Լիբիային, իսկ նրա մայրաքաղաքն է Մերսա Մատրուխը։

## Քաղաքային բաժանումներ
Գավառը բաժանված է քաղաքային բաժինների, որոնց ընդհանուր գնահատված բնակչությունը 2023 թվականի հունվարի դրությամբ կազմում է 538․546։

## Ակնարկ
Մատրուխ նահանգի ներքին մասը մտնում է Եգիպտոսի Արևմտյան անապատի կազմի մեջ, այդ թվում՝ Սիվա օազիսը, որը հնադարյան ժամանակ հայտնի էր Ամոնի սրբավայրով։ Նահանգի կենտրոնում գտնվում է Քաթթարա իջվածքը, որը իջնում է ծովի մակերևույթից 133 մետր ցած։

Մարսա Մատրուխը () հին լատինական Paraetonium քաղաքն է։ Այն Հելլենիստական շրջանի Պտղոմեոսյան թագավորության ամենարևմտյան քաղաքն էր։ Պարայեթոնիումից մոտ 18 կմ արևմուտք գտնվող Ապիս քաղաքը նշում էր Լիբիկուսի նոմի սահմանը, իսկ Սալլումում գտնվող Հալֆայա անցումը՝ Մարմարիկա նորմալ սահմանը։

Մատրուխ նահանգում կան բազմաթիվ պատմական վայրեր, որոնք կապված են Երկրորդ համաշխարհային պատերազմի հետ։ Դրանցից է էլ-Ալամեյնը, որը ներառում է զոհված զինվորների գերեզմանոցներ՝ առանցքի ուժերից և դաշնակցային ուժերից։ Ենթադրվում է, որ 16 միլիոն նռնականետեր, որոնք տեղադրվել են եվրոպացիների կողմից համաշխարհային պատերազմների ժամանակ և կոչվում են «սատանայի այգիներ», մինչ այսօր խոչընդոտում են նահանգի մեծ մասի զարգացմանը և շարունակաբար հանվում են։

## Բնակչություն
Ըստ բնակչության գնահատականների՝ 2015 թվականին նահանգի բնակիչների մեծամասնությունը բնակվում էր քաղաքային տարածքներում, որտեղ ուրբանիզացման մակարդակը կազմել է 70.6%։ Հաշվարկված 447․846 մարդուց 316․005-ը բնակվում էր քաղաքային տարածքներում, մինչդեռ միայն 131․841-ը՝ գյուղական շրջաններում։

## Արդյունաբերական գոտի
Ըստ Գործարարության և ազատ գոտիների կառավարման իշխանություն (GAFI)՝ Մատրուխում գտնվում են հետևյալ արդյունաբերական գոտիները՝

## Ծանոթագրություններ

## Արտաքին հղումներ
* http://www.matrouh.gov.eg/ 

Կատեգորիա:Եգիպտոս
Կատեգորիա:Եգիպտոսի մուհաֆազաներ
Կատեգորիա:Եգիպտոսի վարչական բաժանում